section_heading: Životopis
paragraph_text: Rođen je kao sin Anastazija u mjestu Segni u Laciju. Za razliku od svojih prethodnika Martina I. i Eugena I. zauzeo je pomirljiv stav prema bizantskom promonotelitskom caru Konstansu II. i patrijarhu Petru Konstantinopolskom. Kada je 668. Konstans došao u Rim, papa ga je svečano dočekao. Nakon Konstansovog ubojstva na Siciliji, Vitalijan je pružio podršku njegovom nasljedniku Konstantinu IV. u borbi protiv uzurpatora Mezezija. To je nastojao iskoristiti kako bi cara odvukao od monotelitstva prema kršćanskoj ortodoksiji, ali u tome nije imao potpunog uspjeha.